****

**ΕΛΛΗΝΙΚΗ ΔΗΜΟΚΡΑΤΙΑ ΜΟΣΧΑΤΟ-ΤΑΥΡΟΣ: 31/5/2022**

**ΝΟΜΟΣ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ ΤΑΥΡΟΥ**

**Δ/ΝΣΗ: ΠΡΑΣΙΝΟΥ & ΚΗΠΟΤΕΧΝΙΑΣ**

**ΤΜΗΜΑ: ΠΕΡΙΒΑΛΛΟΝΤΙΚΟΥ ΣΧΕΔΙΑΣΜΟΥ**

**ΥΠΕΥΘΥΝΟΣ: ΤΣΙΑΚΑΛΟΥ ΚΩΝΣΤΑΝΤΟΥΛΑ**

**ΤΗΛΕΦΩΝΟ: 213 2036202**

**ΠΡΟΣ: ΟΙΚΟΝΟΜΙΚΗ ΕΠΙΤΡΟΠΗ**

**ΕΙΣΗΓΗΤΙΚΟ ΣΗΜΕΙΩΜΑ**

**ΘΕΜΑ: «Διαπίστωση της αναγκαιότητας σύναψης σύμβασης του Δήμου Μοσχάτου – Ταύρου με συμβασιοποιημένη σχέση για εργασία συντήρησης χώρων πρασίνου.**

Σύμφωνα την παρ. 1 του άρθρου 61 του ν.3979/2011«Η οικονομική επιτροπή, μπορεί κατά την κρίση της, να αποφασίζει για τη σύναψη και ανάθεση δημόσιας σύμβασης, σύμφωνα με τις διατάξεις του ν. 4412/2016 (Α’ 147) για την εκτέλεση συγκεκριμένων υπηρεσιών συλλογής και μεταφοράς στερεών αποβλήτων και ανακυκλώσιμων υλικών, καθαριότητας κοινόχρηστων χώρων και δημοτικών κτιρίων, συντήρησης χώρων πρασίνου, ηλεκτροφωτισμού, καθώς και ταφής και ανακομιδής νεκρών, εφόσον οι σχετικές πιστώσεις είναι εγγεγραμμένες στον προϋπολογισμό. Με την ως άνω απόφαση της οικονομικής επιτροπής, καθορίζονται ιδίως, το αντικείμενο των παρεχόμενων υπηρεσιών, η διάρκεια και η περιοχή, εντός της οποίας αυτές παρέχονται».

Η υπηρεσία μας προκειμένου να ανταποκριθεί στα καθήκοντά της όπως αυτά ορίζονται στον Ο.Ε.Υ του Δήμου μας (φεκ 683/28-03-2019) και συγκεκριμένα του τμήματος πρασίνου συνέταξε μελέτη με τίτλο (Συντήρηση Χώρων Πρασίνου).

Για την εκτέλεση του έργου του τμήματος πρασίνου το 2017 η Δ/ση πρασίνου και κηποτεχνίας συνέταξε μελέτη με την οποία προσδιορίστηκε το ύψος της ανάγκης σε εργατοημέρες (**11.765,96** ) για την πλήρη ανταπόκριση στα καθήκοντα της. Το υπάρχον υπηρετούν προσωπικό σε εργασία πεδίου παρέχει **3.850** εργατοημέρες.

Η υπό σύνταξη μελέτη προσδοκά μέσα σε καθορισμένα πλαίσια χρηματοοικονομικά να καλύψει μέρος της διαφοράς μεταξύ απαιτούμενης και προσφερόμενης εργασίας και συγκεκριμένα προβλέπεται η προσφορά **992,89** εργατοημερών μέσω συμβασιοποιημένης σχέσης.

Η επιλογή των αντικειμένων της εργασίας έγινε με κριτήριο το σημεία όπου η υπηρεσία έχει συγκριτικό μειονέκτημα όπως πιστοποιημένο προσωπικό για την εκτέλεση εργασιών (κλαδευτές με αναρρίχηση, κλάδεμα υπερυψηλών δέντρων, ψεκαστές) καθώς και εργασιοβόρες εργασίες όπως η χορτοκοπή.

Οι περιοχές κατά αντικείμενο έχουν ως κάτωθι:

* **Χορτοκοπτικό** πάρκο ενόπλων δυνάμεων, πράσινη πόλη, αλσύλια Μοσχάτου-Ταύρου, πεζόδρομοι, κοίτη Ιλισού)
* **Κλαδέματα** **δέντρων** **έως 4μ** δεντροστοιχίες στη Δημοτική Κοινότητα Ταύρου.
* **Κλαδέματα δέντρων από 4-8μ** δεντροστοιχίες και στις δύο Κοινότητες αναλογικά.
* **Κλαδέματα υψηλών δέντρων άνω των 16 μέτρων** κατά προτεραιότητα σε σχολεία , παιδικές χαρές, πλατείες και οδοί υψηλής κυκλοφορίας.
* **Καταπολέμηση πιτυοκάμπης των πεύκων** κατά προτεραιότητα σε σχολεία, παιδικές χαρές, πλατείες και οδοί υψηλής κυκλοφορίας, όχθη Ιλισού.

ΓΙΑ ΤΗΝ Δ/ΝΣΗ ΠΡΑΣΙΝΟΥ & ΚΗΠΟΤΕΧΝΙΑΣ

Ο ΔΙΕΥΘΥΝΤΗΣ

ΜΠΑΛΝΤΟΥΝΗΣ ΚΩΝΣΤΑΝΤΙΝΟΣ